תקנון פעילות סייל באתר דיזל 
התנאים המפורטים בתקנון זה יחולו על משתתף, כהגדרתו להלן, במסגרת פעילות  סייל על פריטים משתתפים, כמפורט להלן.
1. כללי
1.1. הפעילות נערכת ע"י פולימוד (1994) בע"מ, ח.פ. 512037508  (להלן: "החברה") בחנויות המשתתפות בפעילות, כהגדרתן להלן.
1.2. תקנון זה יחול על הפעילות שתקיים החברה במסגרת ההטבה כהגדרתה להלן. 
1.3. תקנון זה יחול בנוסף לתקנון ולתנאי השימוש של אתר החברה "דיזל", המפורטים בקישור שלהלן:
https://diesel.co.il/%d7%aa%d7%a7%d7%a0%d7%95%d7%9f/ 
2. הגדרות
2.1. "אתר החברה" – https://diesel.co.il 
2.2. "החנויות המשתתפות בפעילות" –  אתר החברה בלבד. 
2.3. [bookmark: _Hlk164073277]"משתתף" - חבר מועדון דיזל, מי שמחדש את חברותו במועדון, ו/או מצטרף חדש למועדון ומשתמש רשום באתר החברה אשר רוכש פריט מהפריטים המשתתפים בפעילות.
2.4. "הפריטים המשתתפים בפעילות" - פריטים נבחרים מקולקציית קיץ 26, כפי שיסומנו בחנויות המשתתפות בפעילות, למעט ג'ינסים ופריטי חורף 26 וכן פריטים נוספים אשר יסומנו כמשתתפים בפעילות, לפי שיקול דעת החברה.
2.5. 	"הפעילות" - פעילות מכירה מיוחדת שבמסגרתה משתתף שרוכש פריט אחד או יותר מהפריטים המשתתפים בפעילות יהיה זכאי להנחה בשיעור של עד 50% על כל פריט נרכש כאמור, בהתאם לשיעור ההנחה המסומן על גבי הפריט ו/או המוצג בחנויות המשתתפות בפעילות (להלן: "ההטבה"), והכל בכפוף למלאי. 
3. תקופת הפעילות 
3.1. הפעילות תהא בתוקף החל מיום 17.6.2026 בשעה 10:00 עד גמר המלאי,  העונתי (להלן: "תקופת הפעילות"). 
3.2. למען הסר ספק, לאחר תום תקופת הפעילות לא ניתן יהיה לקבל את ההטבה נשוא תקנון זה.
3.3. החברה שומרת לעצמה את הזכות להפסיק, להאריך, לשנות או לעדכן את תקופת הפעילות ו/או את תנאיה, בכל עת, לפי שיקול דעתה, בכפוף לפרסום הודעה על כך באתר החברה ו/או בחנויות המשתתפות בפעילות, והכל מבלי לפגוע בזכויות שנצברו כדין עד למועד הפרסום. 

4. תנאי הפעילות ותנאי ההטבה
4.1. ההטבה תינתן למשתתפים בחנויות המשתתפות בפעילות בלבד, ביחס לפריטים המשתתפים בפעילות, ובמהלך תקופת הפעילות בלבד. 
4.2. למען הסר ספק, ההטבה תחול על הפריטים המשתתפים בפעילות בלבד, ולא תחול על ג'ינסים, פריטי חורף 26 או כל פריט אחר שאינו משתתף בפעילות.
4.3. ההטבה הינה אישית ואינה ניתנת להעברה לצד שלישי כלשהו.
4.4. מימוש ההטבה יתאפשר במעמד הרכישה ובנוכחות המשתתף, בכפוף להזדהות באמצעות תעודה מזהה ו/או באמצעות פרטי החברות במועדון דרך האתר, לפי דרישת החברה.
4.3 החברה אינה נושאת באחריות לכל נזק או הפסד הנובע ממימוש ההטבה. 
4.4 אין כפל מבצעים על הפריטים המשתתפים בפעילות. על יתר הפריטים בחנויות המשתתפות בפעילות תחול, ככל שרלוונטי, הטבת חברי מועדון בהתאם לתנאיה.
4.5. לא ניתן לממש הטבת יום הולדת יחד עם כל הטבה אחרת במסגרת אותה רכישה. 
4.6. החזרת, החלפת או ביטול עסקה ביחס לפריט שנרכש במסגרת הפעילות ייעשו בכפוף להוראות הדין ולמדיניות ההחזרות וההחלפות של החברה, כפי שתהיה מעת לעת.
4.7. מספר הפריטים הכולל המשתתף בפעילות מוגבל ל-8,000 פריטים בכלל החנויות המשתתפות בפעילות, והכל בכפוף למלאי בפועל. עם מיצוי המלאי כאמור, תסתיים ההטבה ביחס לפריטים המשתתפים, אף אם טרם הסתיימה תקופת הפעילות.
4.8. למען הסר ספק, לאחר תום תקופת הפעילות, לא ניתן יהיה לממש את ההטבה המגולמת בו.

5. הוראות כלליות ופרשנות
5.1 . הוראות תקנון זה יחולו על כל המשתתפים בפעילות ויהוו את הבסיס המשפטי לכל דיון בינם לבין החברה. התקנון יעמוד לעיון באתר החברה, במשרדי החברה ובחנויות המשתתפות בפעילות.
5.2 . התקנון מנוסח בלשון זכר מטעמי נוחות בלבד, אך הוא מיועד לכל המינים.
5.3 . תקנון זה ממצה ומסדיר את התנאים החלים על הפעילות. השתתפות בפעילות מהווה הסכמה להוראות התקנון ולתנאי השימוש של אתר החברה. אין באמור כדי לגרוע מזכות כלשהי המוקנית למשתתף על פי דין.
5.4 . השתתפות בפעילות נשוא תקנון זה ו/או קבלת ההטבה מהווה הסכמה להוראות מדיניות הפרטיות המופיעה באתר החברה.
5.5 . האחריות למסירת פרטים נכונים ולעמידה בתנאי התקנון חלה על המשתתף.
5.6 . החברה שומרת לעצמה את הזכות לבטל, לשנות, לעדכן או להפסיק את הפעילות ו/או את התקנון בכל עת, לפי שיקול דעתה, ובלבד שהודעה על כך תפורסם באתר החברה ו/או בחנויות המשתתפות בפעילות, והכל מבלי לפגוע בזכויות שנצברו כדין עד למועד הפרסום.
5.7 . בכפוף לכל דין, החברה ו/או מי מטעמה לא יישאו באחריות לנזק עקיף ו/או תוצאתי שייגרם בקשר להשתתפות או אי השתתפות בפעילות.
5.8 . כל פנייה, בירור או מחלוקת בקשר עם הפעילות ו/או ההטבה יועברו לבחינת מנהלת הריטייל של החברה, אשר תפעל לתת מענה בהתאם להוראות תקנון זה; ואולם, אין באמור כדי לגרוע מזכות כלשהי המוקנית למשתתף על פי דין.
5.9 . על תקנון זה, פרשנותו ועל כל הכרוך בו יחולו דיני מדינת ישראל, וכל סכסוך או סוגיה משפטית בקשר עמו יובאו להכרעת בתי המשפט המוסמכים בתל אביב-יפו, בכפוף להוראות הדין.
5.10 . בכל מקרה של סתירה ו/או אי התאמה כלשהי בין הוראות תקנון זה לבין פרסומים אחרים בדבר הפעילות, לרבות בעיתונות ו/או במדיה דיגיטלית, תגברנה הוראות תקנון זה לכל דבר ועניין.
5.11 . החלוקה לסעיפים וכותרות הסעיפים הינה לשם נוחות בלבד ולא תשמש לצורכי פרשנות. 




